
"ranghelică 


Mironosiţele-au cules din pirgul zorilor 
numai argintul ierbii aromate 
i din podoaba zării 'nrourate 

"iiunmai răcoarea plină de azurul florilor. 


Şi'n amfore cu semnele celui mai alb cuvint 
au dus ofrandă Fiului Mariei, 

care 'nsetat de apa bucuriei 

a coborit albastrul cerului peste pămînt. 

Zvoniri bune 


Din clopoței mărunți de lună-merii 
îşi sună 'n aer înflorirea albă. 
Luceferii ca muguri mari de nalbă 
atîrnă grei în drumurile serii... 


E mai uşor acuma somnu 'n apă 
şi mai cuminte adierea parcă. 
Pocale de mătasă pură 'ncarcă 
argintul lacurilor în etapă. 

Imuguriri de linişte pe iaz 


sporesc singurătatea stuhului. 


- Miini albe au țesut văsduhului 


izvod de fir albastru şi topaz. 


Cresc gindurile bune 'n crug stelar. 


Cresc nuferii şi se prefac în aur. 
Miini albe au sădit în brăzdi de plaur 


argint de lună, n ultimul pătrar. 

im Mânăstirea Suceviţa 


In Mănăstirea dela Suceviţa 
precum și spune 'ngălbenita filă, 
domniţa Voievodului Movilă 
spre pomenirea şi-a lăsat șuvița. 


Şi urma gindurilor de mătasă 
și-a degetelor albe şi trudite, 
rămas-a pe ştergarele 'nflorite. 


Şi-era Domnița strașnic de frumoasă ! 

Heleştee albe 


Oglinzi de apă desvelite 'n lună, 
încremeniri de stele peste tină. 
Buratecii cu ochii în lumină 
descîntă pentru prevestire bună. 


Scriu trestiile semne și imagini 

în adierea despletită 'n noapte. 

Pe calea cerului cresc flori de lapte 
și vorbe noui îmuguresc în pagini. 


Primăvară nouă 


Peste noapte-au înflorit cireșii 'n pumni de lună, / 


dînd cu riîset alb în calea zorelor mirate. 
Stelele n'au piîlpiit ci, pe neașteptate 
s'au topit ușor ca ceara 'n rugăciune bună. 


Zările împurpurate au vestit lumină 
şi-au cîntat ce pasări fără nume, poate îngeri? 
Niciodată n'am văzut mai multă floare 'n singeri 


și mai binecuvîntată deslegare 'n tină. 


Degete subțiri de aer și-au sunat inelele 

în zvonirea mugurilor desghiocați, pesemne 
să se uite 'n ochii tăi albaștri și să 'nsemne 
cite se vor mai întoarce iar din rîndunele. 


' Soarele a scris pe sul albastru de tărie 
bucuria ta și a gravat-o în imagini ; 
d cu penel de-argint a tras apoi pe pagini 
de prundiș, căi albe îngerilor ce-au să vie. 

pescarii lui Isus 


Pe-atunce Mucenicii Domnului 
şedeau la sfat sub pilpiit de stele 
și ascultau Iordanu'n pietricele 
cum cîntă luminarea veacului. 


Şi'n floarea fragedă-a măslinilor 
întrezăreau viaţă azurie 

cu îngeri buni crescuți în melodie 
şi pură strajă-a serafimilor. 


Tirziu, sub alb de lună și argint 
trăgeau năvoadele din apa nouă 

şi pe ţărîna umedă din rouă 

îşi împărțiau curatul mărgărint. 





Icoane 

Infiorări de holde pe hotar, 
şuvițe moi de vînt la timpla serii. 
Pe undeva, nestingheriți, minerii 
desgroapă luna— bulgăre de jar. 


Cu îngerii svîrliți cîndva din rai, 
sălcîmii tăinuiesc în floarea albă. 
De cer atiîrnă prea frumoasă salbă 
făcută dar de Doamna unui Crai. 


Miini mici în iarba 'natinsă spre văsduh 
au aruncat fărămituri de rouă. 

Un liliac a frînt tăcerea 'n două 

şi-a șovăit în lună ca un duh. 

Pastel mic 


Lui Ț. Ozar 


Din miini de iarbă și răcoare, 


cuminţii melci 
culeg fărămituri de soare. 


Şi pe cărări, mici, de lumină, 


duc rodul bun 
să-l crească 'n fragedă tulpină. 





Insemnare 


Vorbele le-am îngropat în foi de carte 

şi ls-am încrustat pe ulmi în luna Marte. 
Le-am ascuns în palme negre de țărină, 
le-am cioplit în lespezi aspre de fîntină. 


Le-am adaos nopţilor ce duc în lună, 
le-am cîntat în floarea rea de mătrăgună. 


Le-am pornit apoi la drum, 
nouri cenușii de scrum — 


şi le am descîntat în apă 
ne'ncepută, din etapă. 





Mi-a Shicit bătrina Faima 


Sufletul, sărmanul, ţi-a 'nflorit 
limpede de tot ca o sudalmă, 
Uite-așa-ți stă linia în palmă 
(să mă bată sfîntul de la schit). 


Şi vei fi un om cu mult noroc. 
Vei avea prieteni, bani și toate. 
Insă, bucurii nu te vor bate 

cum stă 'n firul ist de busuioc. 


Ai iubit sau, vei iubi de-amu 
un boboc de peste vechi hotare. 

Vei avea... 0, nu mai spun... amare... 
(fugi de-aici duh rău! Uhu, uhu!) 


A doua elegie 


Am ascultat cum înflorește liniștea 'n pecingeni, 
cum își desgrop comoara singuraticii painjeni. 


Cum sub călciiul brazdei sună oasele uscate 
şi cum de-un veac n'ați mai venit tovarăși prin cetate. 


Cum își incearcă în piatra de hotar strigoii dinţii, 
cum își mai numără și azi avarii 'n pumni arginții, 
cum dracii pun la sfat să se răscoale-a doua oară 
şi cum bătrînii vraci se'nchină stelelor de ceară. 


Am ascultat cum rod la temelie minții carii, 3 
cum nu mai știu odihna bună-a lutului lemnarii, 
cum pling cu ochii 'n palme îngeri de pe icoane 
şi cum se uscă'n voi truditele de drum ciolane. 


Cum toată primăvara asta plantele de humă 
au izvodit în ciuda mea chenare noui de spumă; 
cum soarele şi-a prăbușit cu sgomot surd de tină 


jăratecul, în ochii voştri putrezi de lumină. 

scrisă 'n ţintirim 


Aici eu voiu spori tăcerea morților 
şi lutul bun de cărămizi și oale 

și vorba plantelor cu frunza moale 
şi numărul nepomenit al crucilor. 


Aici unde-şi deschid întrările de lut 
veacul greu, adîncul greu și somnul, 
voiu putrezi cuminte întru Domnul 

cu anii umezi căpătii și așternut. 


Şi vei veni și tu întrun amurg puhav 
! cu nouri plictisiţi și singuratici 
| şi sufletele-ne hulubi sălbatici 

vor trece grabnic zarea lutului bolnav. 


E a STEPEI PE 








peisaj 


Pilpiie spornic stele svîrlite pe cer, 

dorm în adînc de sihle izvoarele multe, 
Cerbii fricoşi din mers s'au oprit să asculte 
crengi înflorind sub degete albe de ger. 


Zările strimte taie cărări peste gind, 

pas de opincă scîrție aspru 'n zăpadă. 

Haite de lupi adulmecă proaspătă pradă. 

Dorm peste măguri anii de cine știe cînd. —-- 


Ulmii ridică braţe subțiri de cleștar 
blagoslovind lumina pe crengi înghețată. 
Picură 'ncet, câ floarea de măr de curată 
peste 'ntuneric, pacea din lanul stelar. 

caietele libere apar ca o reacțiune 
impotriva actualelor publicaţiuni cari 
îngrădesc libera exprimare a gindu- 
rilor contradictorii şi vor publica, re- 
gulat, plachete de ideologie literaro- 
socială, esseistică şi beletristică. 
caietele libere apar sub auspiciile 
editurei „r ă b o j* din bucureşti, sir. 
anton pan șaptesprezece. 





aceasta plachetă s'a ţi ărit 
editura „7răboj“ în atelierele ai 
Ce „Speranța“ din p 


